લોકસભાની આગામી વર્ષ ૨૦૧૯માં યોજાનાર ચૂંટણી માટે બિહારમાં સીટ વહેંચણી મામલે જેડીયુ અને ભાજપ વચ્ચેને ખેંચતાણ ખત્મ થઈ હોવાના અહેવાલ મળી રહ્યાં છે. રવિવારે નવી દિલ્હીમાં જેડીયુની રાષ્ટ્રીય કાર્યકારિણીની બેઠક બાદ તસવીર બિલકુલ સ્પષ્ટ થઈ ગઈ છે. સૂત્રોના જણાવ્યા અનુસાર જેડીયુએ જણાવ્યું ચે કે, ૨૦૧૯ની ચૂંટણી ભાજપ સાથે ગઠબંધન યથાવત રહેશે અને બંને પાર્ટી સાથે મળીને ચૂંટણી લડશે. જોકે, હજુ કોને કેટલી સીટ ફાળવાશે તે અંગે હજુ સહમતિ થઈ નથી. કેટલાક મુદ્દે હજુ જેડીયુમાં નારાજગી પ્રવર્તી રહી છે.